Við 28 atkvøðum fyri og ongari ímóti samtykti løgtingið í gjár lógaruppskotið um at dagføra Eirargarð 14 og 16. “ Eg fegnist um, at eitt einmælt løgting tók undir við uppskotinum. Við hesi samtykt, er sjøtul settur á eina tilgongd, har bústaðarumstøðurnar í Suðurstreymoy til fólk við serligum avbjóðingum um nøkur fá ár gerast meira nútíðarhóskandi” sigur Eyðgunn Samuelsen, landsstýriskvinna. 30 mió. kr. eru settar av til at dagføra Eirargarð 14 og 16 og eru fyrireikingarnar settar í gongd.